Tifel ta' ħames snin miet bil-COVID-19 fl-istat Amerikan ta' Tennessee. Wyatt Gibson ma kienx ibati minn problemi ta' saħħa. Skont il-ġurnal Ingliż Independent, in-nanna u l-parrina ta' Gibson qalu li t-tifel qatt ma kien isofri minn mard sever imma ttieħed l-isptar wara li sabulu lsienu abjad. Il-parrina ta' Wyatt, ikkonfermat li oħt it-tifel, kif ukoll missieru ħarġu pożittivi għall-COVID-19. Missier it-tifel esprima d-dieqa tiegħu għat-telfa ta' ibnu u fakkar kif Wyatt kien iferraħ lil ta' madwaru u jilgħab ma' tfal oħra. We loved having fun and going on… Posted by Wes Gibson on Sunday, July 18, 2021 Iċ-Ċentru għall-Kontroll u Prevenzjoni tal-Mard fl-Istati Uniti qal li l-COVID-19 huwa inqas ta' riskju għat-l tfal milli adulti. Minn 609,000 mewta fl-Istati Uniti mill-COVID-19, 335 kellhom anqas minn 18-il sena. Il-ġimgħa l-oħra f'Malta, mietet tifla ta' ħames snin u wara mewtha rriżulta li kienet infettata bil-COVID-19. S'issa għadu mhux magħruf x'ikkawża l-mewt tagħha. Newsbook.com.mt bagħat mistoqsijiet lill-Ministeru għas-Saħħa dwar jekk kienx hemm żviluppi, iżda sal-ħin tal-pubblikazzjoni ma rċevejna l-ebda risposta. Tmut tifla ta' 5 snin; pożittiva għall-Covid wara mewtha